
Ministru kabineta rīkojums Nr. 281
Rīgā 2026. gada 20. maijā (prot. Nr. 28 28. §)
Par Kuldīgas novada pašvaldības nekustamā īpašuma "Ģibuļu ceļš Gaņas" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Kuldīgas novada pašvaldības īpašumā esošo nekustamo īpašumu "Ģibuļu ceļš Gaņas" (nekustamā īpašuma kadastra Nr. 6280 003 0017) – zemes vienību (zemes vienības kadastra apzīmējums 6280 003 0017) 1,26 ha platībā un būvi (būves kadastra apzīmējums 6280 003 0017  001) – Rendas pagastā, Kuldīgas novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Kuldīgas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu.

